kardosdrur/scandi-wiki huggingface dataset:
Det rådgivende udvalg for arbejdstagere til OECD

Det rådgivende udvalg for arbejdstagere til OECD (TUAC), (Trade Union Advisory Committee to the OECD), er et kontaktorgan mellem internationale fagforeninger og OECD og organisationens forskellige udvalg.

TUAC's oprindelse går tilbage til 1948, da udvalget blev grundlagt som et rådgivende udvalg for fagbevægelsen med henblik på det europæiske genopretningsprogram – Marshallplanen. Da OECD blev oprettet i sin nuværende form i 1962 som et mellemstatsligt politisk organ, fortsatte TUAC sit arbejde som formidler af den organiserede arbejdskrafts synspunkter til den nye organisation. OECD ændres nu igen, optager nye medlemmer og er ved at blive et førende forum for mellemstatslige politik med henblik på at styre globaliseringen.

TUAC rolle er at bidrage til at sikre, at globale markedskræfter imødegås med krav om en effektiv social dimension. TUAC koordinerer og repræsenterer synspunkter på vegne af fagbevægelsen i de industrialiserede lande. Det sker ved regelmæssige konsultationer med forskellige OECD-udvalg, sekretariatet, og medlemslandenes regeringer. TUAC er også ansvarlig for at koordinere fagforeningernes input til det årlige G8-økonomiske topmøde og til beskæftigelsekonferencer.

TUAC er knyttet til mere end 58 nationale fagforeninger i de 30 OECD-industrialiserede lande, der tilsammen repræsenterer omkring 66 millioner arbejdere. Det er dem, der finansierer TUAC's aktiviteter, beslutter prioriteter og politik, og vælger TUAC's stab. Det store flertal af TUAC søsterforeninger er også tilknyttet The International Trade Union Confederation (ITUC).

Referencer

Eksterne henvisninger 
 The Trade Union Advisory Committee (TUAC) to the OECD 

Arbejdsmarkedet
Fie Woller

Fie Woller (født 17. september 1992) er en dansk håndboldspiller, der spiller i København Håndbold og tidligere det danske kvindelandshold. Hun spiller venstre fløj og kan spille venstre back. Ved årsskiftet 2016-17 skifter hun til tyske SG BBM Bietigheim. I sommeren 2022 skifter Fie Woller på en fritransfer til København Håndbold for hele sæsonen 2022-23.

Woller spillede på U19 landsholdet i 2011, og vandt EM og samtidig kom hun på all-star holdet som venstre fløj. Hun fik debut på A-landsholdet til GF World Cup 2011 i første kamp mod Rusland.

Hun blev i sæsonen 13/14 kåret til årets unge spiller i EHF Champions League.

Hun er tvillingesøster til Cecilie Woller, der spiller i tyske SV Union Halle-Neustadt.

Referencer

Kilder 

Håndboldspillere fra Danmark
Håndboldspillere fra FC Midtjylland Håndbold
Håndboldspillere fra SG BBM Bietigheim
Transpadanske Republik

Den Transpadanske Republik (Repubblica Transpadana) var en kortlivet republik i det nordlige Italien. Det blev oprettet i 1796 af Napoleon efter hans sejre i Italien, som en vasalstat til den Første franske republik. Landet havde forud for dette heddet Hertugdømmet Milano.

Allerede året efter blev landet en del af det nyoprettede Cisalpinske Republik, der også omfattede de tidligere Cispadanske Republik, Hertugdømmet Mantua og en del af Republikken Venedig.

Forhenværende lande på den italienske halvø
Etableret i 1796
Ophørt i 1797
Mia Biltoft

Mia Biltoft (født 3. april 1992 i Ringkøbing) er en dansk håndboldspiller, der spiller i tyske Thüringer HC. Hun spiller streg. Hun har tidligere spillet i SG BBM Bietigheim, Ringkøbing Håndbold, FCM Håndbold og blandt andet deltaget i U19 EM i 2011, hvor landsholdet vandt guld samt i U17 EM i 2009, hvor holdet også vandt guld.

Hun er kæreste med Patrick Wiesmach, der spiller i tyske SC DHfK Leipzig.

Eksterne henvisninger

Håndboldspillere fra Danmark
Håndboldspillere fra FC Midtjylland Håndbold
Håndboldspillere fra Ringkøbing Håndbold
Håndboldspillere fra SG BBM Bietigheim
Håndboldspillere fra Thüringer HC
Personer fra Ringkøbing
Sofie Strangholt

Sofie Strangholt Johansen (født 15. december 1992) er en dansk håndboldspiller, der spiller for Randers HK og det danske landshold. Hun spiller venstre back.

Eksterne henvisninger 
 Spillerinfo hos Randers HK , læst 29.12.12
 Landsholdstruppen pr. 17.12.2012 , DHF, læst 29.12.12

Håndboldspillere fra Danmark
Håndboldspillere fra Randers HK
Cisalpinske Republik

Cisalpinske Republik (Repubblica Cisalpina) var en republik med fransk overherredømme i det nordlige Italien. Det blev oprettet i 1797 ved en sammenlægning af de områder i Norditalien som Napoleon havde erobret, Transpadanske Republik, Cispadanske Republik, Hertugdømmet Mantua samt en del af Republikken Venedig.

I 1799 blev det erobret af østrigske soldater, men de rømmede atter landet året efter.

I januar 1802 lod Napoleon sig udnævne til præsident i en ny stat, Republikken Italien, efter råd fra Talleyrand.

Forhenværende lande på den italienske halvø
Etableret i 1797
Ophørt i 1802
Republikken Italien (1802-1805)

Republikken Italien (Repubblica Italiana) var en republik i det nordlige Italien med fransk overherredømme. Det oprettedes i 1802 hvor Napoleon udnævnes som præsident for det nye land, der tidligere hed Cisalpinske Republik. Republikken bestod kun frem til 1805, hvor Napoleon ændrede det til et monarki (Kongeriget Italien), med sig selv som konge.

Forhenværende lande på den italienske halvø
Etableret i 1802
Ophørt i 1805
Cispadanske Republik

Cispadanske Republik (Repubblica Cispadana) var en kortlivet republik i det nordlige Italien. Den etableredes i 1796 af Napoleon, efter hans sejrrige krige i området. Området bestod af det tidligere Hertugdømmet Modena samt nogle nordlige områder i Pavestaten.

Republikken ophørte med at eksistere allerede året efter, da det sammen med bl.a. Transpadanske Republik dannede det nye Cisalpinske Republik.

Forhenværende lande på den italienske halvø
Etableret i 1796
Ophørt i 1797
Oscaruddelingen 1953

Oscaruddelingen 1953 var den 25. oscaruddeling, hvor de bedste film fra 1952 blev hædret af Academy of Motion Picture Arts and Sciences. Uddelingen blev afholdt 19. marts både i Hollywood og New York. Det var første gang uddelingen blev sendt på direkte tv, og første gang at uddelingen blev goldt 2 forskellige steder samtidig. 

Det vakte opsigt at filmen Verdens største show vandt oscar for bedste film, der i dag betegnes som en af de værste film, der har vundet en oscar for bedste film. Det amerikanske filmmagasin Premiere har filmen på sin liste over de 10 værste film, der har vundet en oscar for bedste film. Det britiske filmmagasin Empire har givet filmen en 3. plads på sin liste over de 10 værste film, der har vundet en oscar for bedste film.

Priser

Ærespriser
præsenteret af Charles Brackett
George Alfred Mitchell
Joseph M. Schenck
Merian C. Cooper
Harold Lloyd
Bob Hope

Bedste Udenlandske Film
præsenteret af Luise Rainer
Forbudte lege (Jeux interdits, Frankrig)

Irving G. Thalberg Memorial Award
præsenteret af Charles Brackett
Cecil B. DeMille

Referencer

Eksterne henvisninger 
Oscars legacys hjemmeside

1953
Kultur i 1953
Rooney Mara

Patricia Rooney Mara (født 17. april 1985) er en amerikansk film- og tv-skuespiller. Hun er kendt for sine roller i A Nightmare on Elm Street, The Social Network og The Girl with the Dragon Tattoo

For rollen som Lisbeth Salander i The Girl with the Dragon Tattoo, blev hun nomineret til både en Golden Globe og en Oscar for bedste kvindelige hovedrolle.

Hun er lillesøster til skuespillerinden Kate Mara.

Eksterne henvisninger 

 

Skuespillere fra USA
Schilthorn

Schilthorn er en 2.970 meter høj bjergtop i den schweiziske del af Vestalperne. Schilthorn ligger ovenover byen Mürren.

Fra toppen er der en panoramisk udsigt, der spænder fra Titlis, Jungfrau, Mönch, Eiger, over Berneser Alperne og Jurabjergene, op til Vogeserne og helt til Schwarzwald. Alpernes højeste bjerg, Mont Blanc, er lige netop synligt herfra.

For at komme til Schilthorn fra Lauterbrunnental skal man tage svævebanen Schilthornbahn. Turen fra Stechelberg i bunden af dalen op til Schilthorn tager i alt 32 minutter. Der skiftes svævebanekabine tre gange undervejs inden man når op til toppen.

På toppen 
På toppen af Schilthorn ligger en drejerestaurant, kaldet Piz Gloria. Restauranten drejer 360 grader rundt på 55 minutter. Til restauranten var henlagt en væsentlig del af handlingen i James Bond-filmen On Her Majesty's Secret Service. Filmens producenter indgik aftale om at færdiggøre bygningen af restauranten mod at anvende den til filmen.

I sportens tjeneste 
I vinterhalvåret er Schilthorn startstedet for verdens længste down hill-skirace, "The Inferno", som første gang fandt sted i 1928.

Om sommeren er Schilthorn mål for "Inferno-Triathlon", hvor sidste etape er et løb op ad bjerget fra Lauterbrunnental.

Billedgalleri

Referencer

Eksterne henvisninger 

 Live Webcam at Schilthorn 
 Explorable north view (2.04 gigapixels)
 Explorable south view (2.09 gigapixels)
 Schilthorns hjemmeside  – på engelsk

Berner Oberland
Bjerge i Alperne
Bjerge i Schweiz
Familiehund

En familiehund er en meget social hund. En familiehund er som regel også meget tryg ved og glad for børn. En familiehund er sjældent god til at være efterladt alene i længere tid.

Hundegrupper
Ulf Stenbjørn

Ulf Holgersøn Stenbjørn (15. september 1921 på Ruggaard, Veflinge – 3. februar 2012 i Risskov) var en dansk skuespiller og teaterinstruktør, der havde en lang karriere, særligt på Aarhus Teater.

Stenbjørn blev uddannet arkitekt fra Kunstakademiet, men havde interesse for at spille skuespil, og da han fik mulighed for at komme med i en opsætning af Nøddebo Præstegård i 1946, var det begyndelsen til en livslang karriere. I 1951 kom han første gang til Aarhus Teater, hvor han – med enkelte kortvarige afstikkere til København og Odense – fik fast arbejdsplads i omkring 50 år.

På Aarhus Teater spillede han et bredt repertoire, for eksempel Florindo i Een tjener og to herrer (1955), Lucky i Vi venter på Godot (1956) og Rocky Horror Picture Show (1995). I en af sine få perioder uden for Aarhus medvirkede Ulf Stenbjørn i turneudgaven af Privatliv med Susse Wold og Bent Mejding i midten af 1980'erne. Blandt de sidste forestillinger, han medvirkede i, var operaudgaven af Svend Åge Madsens Tugt og utugt i mellemtiden i perioden 1998-2004. 

I første omgang var Ulf Stenbjørn skuespiller i en række af teaterets opsætninger, men allerede i 1957 fik han første gang mulighed for at sætte et stykke i scene i form af Vores egen ø af Leck Fischer. Han var fortsat jævnligt at finde som skuespiller, men som instruktør blev han kendt for i mange år at stå bag opførelser af Ludvig Holbergs klassiske stykker på friluftsscenen i Den Gamle By. Han instruerede ligeledes en række forestillinger på Aarhus Teater som No-No-Nanette (1973, sammen med Gene Nettles) og På kant med sengen (1978-79).

Noter

Eksterne henvisninger 
 
 

Skuespillere fra Danmark
Natura 2000-område nr. 18 Rold Skov, Lindenborg Ådal og Madum Sø

Natura 2000-område nr. 18 Rold Skov, Lindenborg Ådal og Madum Sø er en naturplan under det fælleseuropæiske Natura 2000-projekt. Planområdet Rold Skov, og den øvre og mellemste del af Lindenborg Ådal og Madum Sø, har et areal på 8.748 hektar, og er udpeget som EU-habitatområde, og det rummer to fuglebeskyttelsesområder (F3: Madum Sø på 254 ha og F4: Rold Skov på 7.424 ha). 1.624 ha af arealet omfattet af naturbeskyttelseslovens § 3. Der er 1.262 ha løvskov og 4.874 ha nåleskov. En del af naturplanområdet er fredet; I 2005 blev 1.028 hektar af Rold Skov og Gravlevdalen fredet . Ved Store Blåkilde blev 11 ha fredet i 1951, og ved
Madum Sø og Langmosen øst for Rold Skov blev 402 ha fredet i 1951 og 1986 . Desuden en række mindre fredninger: Enebærstykket, Fræer Purker, Skrænter ved Skindbjerg  og Skindbjerglund .

Rold skov er landets næststørste skovkompleks med især rødgranplantager, men også med store, gamle forekomster af bøgeskov, samt store rene søer som Madum Sø og Store Økssø; I den nordvestlige del af området ligger den gendannede Gravlev Sø . Habitatområdet rummer udover Lindenborg å, de
øverste dele af Villestrup Å og Sønderup Å.

I 2018 blev der udpeget to områder i Rold Skov til urørt skov. Et  område i den nordlige del af skoven er beliggende ved den store Lindenborg Ådal i Nørreskov, og omfatter både  markante skrænter og de tilstødende skovarealer. Det sydlige område er beliggende midt i  det kuperede bakkelandskab i Fælles Skov nordvest for Store Økssø. Samlet udgør de to områder  med ny urørt skov i Rold Skov 297 hektar. Ved Skindbjerglund blev samtidig 42 hektar udpeget til urørt løvskov.

Udpegningsgrundlaget for Fuglebeskyttelsesområde F3 
 Isfugl (Y)
 Sortspætte (Y)

Udpegningsgrundlag for Fuglebeskyttelsesområde F4 

 Hvepsevåge (Y)
 Stor hornugle (Y)
 Isfugl (Y)
 Sortspætte (Y)
 Hedelærke (Y)
 Rødrygget Tornskade (Y)
(T) markerer trækfugle, (Y) ynglefugle

Området ligger i Rebild Kommune, Aalborg Kommune og Mariagerfjord Kommune.

Natura 2000-planen er vedtaget i 2011, hvorefter kommunalbestyrelserne
og Naturstyrelsen skal udarbejde bindende handleplaner, som skal sikre
gennemførelsen af planen. Planen videreføres og videreudvikles i anden planperiode 2016-21.

Natura 2000-planen er koordineret med vandplanen 1.2 Limfjorden.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området
 Naturplanen 2016-2021
 Basisanalyse 2016-2021

 Basisanalysen

Natura 2000-planer
Lokaliteter i Aalborg Kommune
Lokaliteter i Rebild Kommune
Lokaliteter i Mariagerfjord Kommune
Fuglebeskyttelsesområder i Danmark
EU-habitatområder i Danmark
Rold Skov
Rikke Helms

Rikke Marianne Helms (født 25. februar 1948 i Skive) er en dansk kulturarbejder og tidligere institutleder af Det Danske Kulturinstitut i Sankt Petersborg.

Barndom og uddannelse 
Rikke Helms er datter af læge Peder Georg Helms (1920–2005) og læge samt cand. phil. Sara Helms (født Tønnesen; 1911–1999), og er den mellemste af tre søskende, med Lars Helms som storebror og Hans Jakob Helms som lillebror. Hun tilbragte en stor del af sin barndom i Østgrønland i forbindelse med forældrenes virke som læger.

Helms tog sin studentereksamen på Horsens Statsskole i 1966 og dimitterede som cand. mag. i russisk og dansk fra Københavns Universitet i 1976. Under studietiden virkede hun som rejseleder ved turist- og kongresrejser til det daværende Sovjetunionen fra 1970–75, efter et ét-årigt studieophold ved Leningrads Statsuniversitet.

Karriere 
I perioden 1977–85 virkede hun i det danske undervisningssystem, inden hun i 1985 tog til Sovjetunionen igen for at virke som lektor ved Moskvas Statsuniversitet frem til 1990. I 1990 blev hun udnævnt til institutleder ved Det Danske Kulturinstitut i Riga, i en omskiftelig tid, hvor Letland genvandt sin uafhængighed fra Sovjetunionen. Denne stilling havde Helms frem til 2003, hvor hun i stedet blev institutleder for Det Danske Kulturinstitut i Sankt Petersborg. Denne stilling fratrådte hun i 2019.

Æresbevisninger 
Rikke Helms fik Ebbe Muncks Hæderspris i 1993, og blev den 7. november 1994, som den første udlænding efter Letlands genvundne selvstændighed, udnævnt til Officer af Trestjerneordenen. I 1996 blev hun udnævnt til æresdoktor ved Letlands Kulturakademi og i 2011 til Ridder af Dannebrog.

Kilder 
 Artikel hos Horsens Leksikon
 Profil i KVINFOs Ekspertdatabase

Noter 

Personer fra Skive
Officerer af Trestjerneordenen
Riddere af Dannebrog
Personer i Kraks Blå Bog
Æresdoktorer
Studenter fra Horsens Statsskole
Jumbo Hostel

Jumbo Hostel er et vandrerhjem i Stockholm-Arlanda Lufthavn. Vandrerhjemmet er indrettet i en ombygget Boeing 747-212B flyvemaskine, der står parkeret udenfor lufthavnens terminaler. Vandrerhjemmet har 29 værelser med i alt 76 sengepladser. Rummene er på seks kvadratmeter med en taghøjde på tre meter. Flyvemaskinens cockpit er ombygget til bryllupssuite med dobbeltseng og wc.

Historie 
Flyvemaskinen byggedes i 1976 på bestilling af Singapore Airlines, men har også fløjet for Pan Am og det svenske Transjet, der ejede flyet til 2002, da det blev taget ud af trafik. I 2008 påbegyndtes ombygningen af flyvemaskinen. Det gamle interiør blev taget ud, og hele flyet ombyggedes for at opfylde kravene om isolering og klimatilpasning.

Den 27. august 2008 bugseredes flyet til sin nuværende position ved indkørslen til Arlanda. Der står flyet på et betonfundament, ocg landningsstellet er anbragt i to stålvugger.

Kildehenvisninger

Eksterne henvisninger 
 Officiel hjemmeside 
 Artikel hos The Independent 

Vandrerhjem
Bygninger, konstruktioner og anlæg i Stockholm
Etableret i 2008
Oscaruddelingen 1954

Oscaruddelingen 1954 var den 26. oscaruddeling, hvor de bedste film fra 1953 bled hædret af Academy of Motion Picture Arts and Sciences. Uddelingen blev afholdt 25. marts i Los Angeles og New York. 

Filmen Herfra til evigheden instrueret af Fred Zinnemann blev aftenens helt store vinder, med 13 nomineringer og vinder af 8 oscars. Walt Disney vandt 4 oscars, og var dermed den enkeltperson der havde modtaget flest priser under sammen uddeling.

Priser

Ærespriser
præsenteret af Charles Brackett
Pete Smith
Twentieth Century-Fox Film Corporation
Joseph I. Breen
Bell and Howell Company

Irving G. Thalberg Memorial Award
præsenteret af David O. Selznick
George Stevens

Eksterne Henvisninger 
Oscars legacys hjemmeside

1954
Kultur i 1954
Store Økssø

Store Økssø er en 33 hektar stor skovsø, der ligger centralt i Rold Skov mellem Arden og Skørping i Rebild Kommune. Den tilhører den sjældne naturtype Brunvandet sø, som trods den brune farve er helt ren; den brune farve skyldes et højt indhold af humussyrer.

To moser ved Store Økssø, Havemosen nord for søen og St. Økssø Mose vest for søen er en del af et EU-finansieret naturbeskyttelsesprojekt Life-Højmoser på tilsammen 142 ha . Søen er en del af Natura 2000-område nr. 18 Rold Skov, Lindenborg Ådal og Madum Sø og er både habitatområde og fuglebeskyttelsesområde.

Den har været et meget brugt udflugtsmål, da den ligger i nærheden af jernbanen, hvor der indtil 1972 var et trinbræt, etableret i 1870, så folk kunne tage toget fra omegnens byer, f.eks. Aalborg eller Hobro og komme direkte ud til den smukt beliggende sø.Der er en badebro og en hytte der om vinteren fungerer som sauna for vinterbadere. Lystfiskeri er tilladt med fiskekort, og der kan fanges gedde, aborre og ål.

Eksterne kilder og henvisninger 

 Store Økssø  på roldskov.info
 Danmarks Søer, Søerne i Nordjyllands og Viborg Amter, af Thorkild Høy m.fl. 

Søer i Rebild Kommune
Rold Skov
Poul Kiærskou

Poul Kiærskou (født 7. december 1954 i Holstebro) er en dansk officer.

Han blev menig 1973 og sergent 1974, blev 1974 optaget på Hærens Officersskole, hvorfra han afgik som premierløjtnant 1978. Kiærskou var 1978-82 først næstkommanderende og siden chef for kampvogns- og opklaringseskadroner ved Jydske Dragonregiment og var 1982-85 operationsofficer ved Stab Jyske Division. 1983 blev han kaptajn og 1982 og 1985-86 gennemførte han Føringskursus I og Stabskursus I. 1986-88 var han sagsbehandler i Planlægningsafdelingen under Forsvarsstaben, blev i mellemtiden major 1987 og 1988-90 adjudant for Forsvarschefen. 1990-91 var han chef for Operationssektionen ved 3. Jyske Brigade, blev oberstløjtnant 1991, var 1991-92 chef for en panserbataljon under Jydske Dragonregiment og 1992-94 leder af Faggruppe Landoperationer under Forsvarsakademiet. 1994-95 gik Kiærskou på NATO Defence College, blev 1995 oberst og var indtil 1997 chef for Forsvarsstabens Planlægningsafdeling og dernæst indtil 2000 Military Assistant ved IMS.

2000 blev han kommandør for Nordic-Polish Battlegroup, SFOR i Bosnien-Hercegovina og var indtil 2002 chef for DeMars Kompetencecenter, projektorganisationen, Forsvarsstaben. 2002 blev han generalmajor og var indtil 2009 chef for Hærens Operative Kommando. Siden 2009 har Kiærskou været midlertidig generalløjtnant og Assistant Chief of Staff Capabilities ved Supreme Allied Command Transformation og chef for DAMIREP, den permanente danske repræsentation i NATOs militærkomité.

Dekorationer 
 Kommandør af Dannebrogordenen (2003)
 Hæderstegnet for god tjeneste ved hæren 		
 Den lettiske NATO medalje
 NATO-medalje

Kilder 
 Kiærskou.DOC CV hos Forsvaret (PDF)

Generalløjtnanter fra Danmark
Personer fra Holstebro
Personer i Kraks Blå Bog
Kommandører af Dannebrog
Apostolisk vikariat

Et apostolisk vikariat er i den romerskkatolske kirke et "bispedømme på prøve". Det ledes af en apostolisk vikar, der vanligvis er en titulærbiskop, men som optræder som pavens stedfortræder. Det dannes ved at et apostolisk præfektur bliver ophøjet til vikariat, hvis antallet af troende tilsiger dette. Hvis det har vist sig at være levedygtigt, kan et apostolisk vikariat dernæst blive ophøjet til et bispedømme.

Ordningen har sin oprindelse i oldkirken. Blandt andet fik ærkebiskoppen af Arles ansvar for hele Gallien, mens ærkebiskoppen af Thessaloniki fik ansvar for Illyrien. Efterhånden tog man ordningen regelmæssigt i brug for områder hvor kirken stod svagt, så der ikke var grundlag for oprettelse af et regulært bispedømme.

Eksterne henvisninger 
 Fuldstændig liste over og information om alle nuværende apostoliske vikariater 

Romerskkatolske kirke
Wing Commander

Wing Commander er en militærrang i Royal Air Force og flere Commonwealth-landes luftvåben. Rangen blev oprettet i 1918 i det nyoprettede RAF, som en luftmilitær pendant til Royal Navys Commander (kommandørkaptajn). En Wing Commander er ikke nødvendigvis "leder af en wing".

Titlen er ifølge NATO en OF-4 officer, hvilket modsvarer den danske rang oberstløjtnant.

Ekstern henvisning og kilde

Ranks and Badges of the Royal Air Force

Militære titler
Tenczynek

Tenczynek er en landsby i det sydlige Polen i Województwo małopolskie. Byen ligger ved floden Olszówka.

Eksterne henvisninger 

Landsbyer i Polen
Rudno

Rudno er en landsby i det sydlige Polen i Województwo małopolskie. Byen ligger ved floden Rudno.

Landsbyer i Polen
Rudawa

Rudawa er en landsby i det sydlige Polen i Województwo małopolskie. Byen ligger ved floden Rudawa.

Landsbyer i Polen
Młoszowa

Młoszowa er en landsby i det sydlige Polen i Województwo małopolskie.

Landsbyer i Polen
Erling Askjær Jørgensen

Erling Askjær Jørgensen (født 1933) er en tidligere dansk politiker.

Jørgensen var i 1958 medstifter af firmaet Kemic Vandrens A/S, som han fra 1970 til 1997 var eneejer af, og han har været selvstændig erhvervsdrivende i vandværksbranchen i omkring 40 år. I dag er han billedkunstner.

Han blev valgt til Folketinget for Fremskridtspartiet ved valgene i 1977, 1979 og 1981. Fra 1982 var han formand for Erhvervsudvalget. 26. august 1983 blev han løsgænger. Han opstillede ikke ved valget i 1984.

Kilder 
 Erling Askjær Jørgensens hjemmeside 

Tidligere løsgængere i Folketinget
Tidligere folketingsmedlemmer fra Fremskridtspartiet
Erhvervsfolk fra Danmark
Folketingsmedlemmer i 1970'erne
Folketingsmedlemmer i 1980'erne